
Sülysáp Nagyközség Önkormányzata
Polgármesterétől és Bizottsági Elnökeitől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 195-4/2012
Előterjesztést készítette: Kiss Imre hatósági irodavezető 
Előterjesztés elkészítésének időpontja: 2012. január 9.
Előterjesztést véleményezi: -
Döntés módja: nyílt szavazás, egyszerű szótöbbség

Mellékletek: Beszámoló (előterjesztéshez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. január 25-én tartandó munkaterv szerinti ülésére

2. napirendhez

Tárgy:
Tájékoztató az elmúlt negyedévben a Képviselő-testület által átruházott hatáskörökben hozott döntésekről
Tisztelt Képviselő-testület!
Az Önkormányzat Szervezeti és Működési Szabályzatáról szóló 14/2009. (XII.22.) rendelet 8. § (4) és 19. § (5) bekezdése szerint a Képviselő-testület által átruházott hatáskörben eljáró személy, illetve testület minden negyedév első képviselő-testületi ülésén köteles beszámolni az átruházott hatáskörben hozott döntéseiről.

Ennek megfelelően a melléklet szerinti beszámolót terjesztjük elő a 2011. év VI. negyedévére vonatkozóan.
Kérjük a beszámoló szíves elfogadását.
…/2012. (I. 25.) ÖKT határozati javaslat

Sülysáp Nagyközség Önkormányzatának Képviselő-testülete a 2011. év IV. negyedévében átruházott hatáskörben hozott döntésekről szóló, az SZMSZ 8. § (4) és 19. § (5) bekezdése szerint előterjesztett beszámolót elfogadja.

Határidő: azonnal

Felelős: polgármester, ESZB elnöke
Sülysáp, 2012. január 11.


Horinka László s.k.
Szücsi Csaba s.k.

polgármester
ESZB elnöke
Láttam!

Sülysáp, 2012. január 11.
Tóth Krisztina s.k.

jegyző
BESZÁMOLÓ
a Sülysáp Nagyközség Önkormányzata Képviselő-testületének

átruházott hatásköreiben a 2011. év IV. negyedévében hozott döntésekről
I.  Egészségügyi és Szociális Bizottság
I.1 Egyéni szociális kérelmek
Az Egészségügyi és Szociális Bizottság 2011. IV. negyedévében három alkalommal, október 18-án, november 8-án és december 13-án ülésezett. A Bizottság hatáskörébe a rendkívüli gyermekvédelmi támogatás az átmeneti segélyek, és a személyes gondoskodás díjkedvezményeinek megállapítása tartozik.

Étkezési térítési díjkedvezmény megállapítása iránt az IV. negyedévben hat kérelmet nyújtottak be. A Bizottság öt esetben a kérelmeket támogatta, egy esetben a kérelem elutasítása mellett döntött.      

Rendkívüli gyermekvédelmi támogatás a Bizottság októberi ülésén 9 fő részére összesen 48.000.-Ft, novemberben 9 fő részére összesen 56.000.-Ft, decemberben 12 fő részére 71.900.-Ft összegben került megállapításra. A Bizottság decemberi ülésén 1 kérelmező esetében döntött az elutasításról, októberben és novemberben elutasító döntés a Bizottság részéről nem született.

Átmeneti segély a Bizottság októberi ülésén 7 fő részére összesen: 33.000.-Ft, novemberi ülésén 4 fő részére összesen: 20.000.-Ft, decemberi ülésen 6 fő részére 30.000.-Ft összegben került megállapításra. A Bizottság októberi ülésén 1 kérelmező esetében döntött az elutasításról, novemberben és decemberben elutasító döntés a Bizottság részéről nem született.

A fent említett támogatások a Bizottság döntését követően maradéktalanul kifizetésre kerültek. 

A kérelmeket a Bizottság általában az alábbi okokra való hivatkozással utasította el:  

· a kérelemben leírtakat nem találta megalapozottnak, 

· kérelmező több ellátási formában is részesül az önkormányzattól,

· a környezettanulmány készítése során, más körülményeket talált az ügyintéző, mint amire a bevallott jövedelemből következtetni lehetne.

I.2 Bursa Hungarica Felsőoktatási Ösztöndíj pályázat - 2012. évi forduló

Önkormányzatunkhoz a 2012. évi fordulóra (2011/12. tanév második és a 2012/2013. tanév első félévére) vonatkozóan 13 db ”A” típusú és 2 db ”B” típusú ösztöndíj pályázat érkezett (összesen: 15 db). A pályázatról az Egészségügyi és Szociális Bizottság döntött a jövedelmi helyzet, valamint környezettanulmányok alapján. A 15 pályázó mindegyike támogatásra érdemesnek bizonyult. A 90.000,-Ft-os támogatási keret a korábbi évek áthúzódó „B” típusú támogatási összegeit is tartalmazza (2011-ről 6.000,-Ft/hó).
	
	”A” típusú pályázatok
	”B” típusú pályázatok

	Beérkezett pályázatok száma
	13 db
	2 db

	Támogatásban részesülők száma
	13 db
	2 db

	Összes megítélt támogatás mértéke
	70.000,- Ft/hó
	14.000,- Ft/hó

	Támogatások átlagos mértéke
	5.385,- Ft/fő
	7.000,- Ft/fő

	Legmagasabb megítélt támogatás
	10.000,- Ft/fő
	8.000,- Ft/fő

	Legalacsonyabb megítélt támogatás
	3.000,- Ft/fő
	6.000,- Ft/fő


II.  Polgármester

II.1 Szociális ügyek

Polgármesteri hatáskörben – azonnali krízis helyezet megoldására – rendkívüli gyermekvédelmi támogatás 4 fő részére 20.900.-Ft, átmeneti segély 3 fő részére 15.000.-Ft összegben került megállapításra, melyek kifizetése megtörtént.  

A Bizottság a rendelkezésre álló adatok alapján döntött a támogatások odaítéléséről, melynek során figyelemmel volt arra, hogy azokban az esetekben ahol feltételezhető, hogy a segélyek nem a megfelelő célra kerülnek felhasználásra, családgondozói segítséget kért. 

II.2 Kereskedelmi ügyek és közterület-használat

A Polgármester átruházott hatáskörben egyedi nyitvatartási rendet engedélyezhet, illetve dönt a közterület használatának engedélyezéséről.

Kiadott engedélyek:                                  

· 1 db vendéglátó-ipari egység egyedi nyitva tartásának engedélyezése,

· 1 db közterületen árusítás engedélyezése,  

· 1 db cirkuszi reklámtáblák, plakátok elhelyezésére és hangoshirdetésre szóló engedély.
Sülysáp, 2012. január 9.

Horinka László s.k.
Szücsi Csaba s.k.

polgármester
ESZB elnöke

